**หนึ่งนักเรียนหนึ่งความรู้ “One Child One Knowledge : One Child OK”**

**ชื่อผลงาน** การพัฒนาทักษะการพูดภาษาจีน

**ชื่อผู้เสนอผลงาน** เด็กหญิงฌาณมาศ ไม่หวัน

**ชื่อหน่วยงาน** กลุ่มสาระการเรียนรู้ภาษาต่างประเทศ(ภาษาจีน) โรงเรียนขลุงรัชดาภิเษก สพม. เขต 17

**1. ความสำคัญนวัตกรรม/วิธีปฏิบัติที่เป็นเลิศ**

ปัจจุบันภาษาจีนความสำคัญมากขึ้น ด้วยเหตุที่เศรษฐกิจของสาธารณรัฐประชาชนจีนเติบโตอย่างรวดเร็ว และกลายเป็นศูนย์กลางเศรษฐกิจ แห่งใหม่ของโลก ส่งผลให้ภาษาจีนกลายเป็นอีกภาษาหนึ่งที่มีผู้ต้องการเรียนรู้มากมายทั่วโลกจึงปฏิเสธไม่ได้ว่าภาษาจีนมีความสำคัญอย่างยิ่ง ผู้ที่สามารถใช้ภาษาจีนในการติดต่อสื่อสารได้นั้น เท่ากับมีเครื่องมือ ชิ้นสำคัญที่จะนำไปสู่การสร้างความสัมพันธ์ การประกอบอาชีพ และการขยายโอกาสทางธุรกิจ

**2. วัตถุประสงค์**

1. เพื่อพัฒนาตนเองและเพื่อนทางด้านการพูดภาษาจีน

2. เพื่อเปิดโอกาสให้เพื่อนในชั้นเรียนได้ฝึกทักษะด้านการพูดภาษาจีน

3. เพื่อให้นักเรียนมีความมั่นใจในการพูดภาษาจีน

**3. ขั้นตอนการดำเนินงาน**

**ขั้นที่ 1 PLAN** สำรวจความถนัดด้านภาษาจีนของผู้เรียน ศึกษาและรวบรวมข้อมูล เลือกเนื้อหาที่น่าสนใจ

**ขั้นที่ 2 DO** ทำความเข้าใจเนื้อหา ฝึกฝนการถ่ายทอดความรู้และการออกเสียงภาษาจีน

**ขั้นที่ 3 CHECK** ตรวจสอบความถูกต้องในการออกเสียงภาษาจีน และท่าทางประกอบ

**ขั้นที่ 4 ACT** นำเสนอการพูดเพื่ออาชีพภาษาจีน และประเมินผลงาน

**4. ผลการดำเนินงาน/ประโยชน์ที่ได้รับ**

**1.** นักเรียนชั้นมัธยมศึกษาปีที่ 3 จำนวน 20 คน สามารถพูดภาษาจีนอยู่ในระดับดี

**2.** กล้าแสดงออกด้านการพูดภาษาจีนมากขึ้น

**3.** มีเจตคติที่ดีต่อวิชาภาษาจีน

**4.** นักเรียนเห็นความสำคัญของการเรียนวิชาภาษาจีนในชีวิตประจำวันและการประกอบอาชีพในอนาคต

**5. ปัจจัยความสำเร็จ**

คณะครูกลุ่มสาระการเรียนรู้ภาษาต่างประเทศ(ครูภาษาจีน) เป็นผู้ให้การฝึกฝนดูแลตลอดจนเพื่อนๆ และผู้ปกครองที่คอยให้กำลังใจอยู่เสมอ

**6. บทเรียนที่ได้รับ**

1. มีความมั่นใจในตนเองเพิ่มมากขึ้น

2. ได้เรียนรู้คำศัพท์ใหม่ๆ และโครงสร้างประโยคใหม่ๆ

3. การเรียนวิชาภาษาจีนไม่ยากอย่างที่คิด ถ้าเรามีความตั้งใจ ก็จะทำให้เกิดความสำเร็จ

**7. การเผยแพร่/การได้รับการยอมรับ**

ปีการศึกษา 2561 ได้รับรางวัลเหรียญเงิน ระดับชาติ จากกิจกรรมการแข่งขันพูดเพื่ออาชีพภาษาจีน ระดับชั้นมัธยมศึกษาตอนต้น จากงานมหกรรมความสามารถทางศิลปหัตถกรรมวิชาการและเทคโนโลยีของนักเรียน